Smáforrit fyrir iPhone og Android . Nú er hægt er að meta ferskleika fisks með hjálp smáforritsins „ Hve ferskur er fiskurinn ? “ ( How fresh is your fish ? ) . Smáforritið byggir á aðferðafræðinni Quality Index method ( QIM ) sem er stöðluð aðferð til að meta ferskleika fisks og var þróuð í áralangri samvinnu nokkurra rannsóknastofnana í Evrópu ( www.qim-eurofish.com ) . Árið 2001 var gefin út handbók um skynmat á ferskum fiski á 11 tungumálum á vegum fiskrannsóknastofnana á Íslandi , Hollandi og Danmörku sem smáforritið byggir á . Handbókin inniheldur leiðbeiningar um skynmat á fiski ásamt myndum , matsskölum og útreikningum á geymsluþoli fyrir þorsk , ýsu , síld , úthafsrækju , innfjarðarrækju , pillaða rækju , ufsa , karfa , lax , skarkola , slétthverfu , sólflúru og sandhverfu . QIM aðferðin er nú notuð um heim allan . „ Þessi matsaðferð er sú besta á markaðnum til að meta ferskleika fisks . Þú þarft ekki að vita hve gamall fiskurinn er þar sem forritið reiknar út hve lengi fiskurinn getur haldist ferskur “ segir Joop Luten verkefnisstjóri hjá QIM Eurofish . Joop Luten starfaði áður hjá Nofima og var prófessor í sjávarútvegsdeild Háskólans í Wageningen . Hann er aðalhvatamaður að þróun þessa árangursríka smáforrits . „ Það er mjög mikilvægt að fiskurinn haldi sem mestum gæðum í gegnum allan framleiðsluferilinn , frá veiðum til vinnslu , í gegnum flutninga og allt til fisksalans . Smáforritið er hægt að nota í gegnum alla vinnslukeðjuna að því gefnu að fiskurinn sé hrár , ferskur og slægður ” segir Joop Luten . Smáforritið var hannað af Nofima í Noregi en einnig komu fleiri rannsóknastofnunum eins og Matís að uppsetningu þess . Smáforritið er notað við að meta ferskleika fisks og er til fyrir iPhone og Android , er ókeypis og ætlað fyrir fisksala , fiskframleiðendur , fiskeftirlit , gæðamat , í kennslu og fyrir neytendur sem vilja meta ferskleika eða áætla geymsluþol fisks . Smáforritið fyrir iPhone var fyrst kynnt í maí 2011 á Evrópsku sjávarútvegssýningunni í Brussel . Önnur útgáfa var kynnt á Sjávarútvegssýningunni í Bremen í febrúar 2012 og í þeirri útgáfu var ferskleikamati fyrir fleiri fisktegundir bætt við . Í desember 2012 var bætt við ferskleikamati fyrir léttsaltaða síld ( Maatjesherring ) . Smáforrit fyrir Android var tilbúið í september 2013 . Hægt er að meta fjölda tegunda með smáforritinu ; þorsk , ýsu , síld , úthafsrækju , innfjarðarrækju , pillaða rækju , ufsa , karfa , lax , skarkola , slétthverfu , sólflúru og sandhverfu og einnig léttsaltaða síld ( Maatjesherring ) . Smáforritið er til á 11 tungumálum ; ensku , norsku , íslensku , hollensku , grísku , spænsku , portúgölsku , frönsku , þýsku , dönsku og ítölsku . Smáforritið inniheldur meðal annars upplýsingar um geymsluþol fisktegunda . Hægt er að setja inn myndir með niðurstöðum og niðurstöður er hægt að geyma og senda niðurstöður með tölvupósti . Besta matsaðferðin Smáforritið gefur mikla möguleika á skráningu og eftirliti fyrir fiskframleiðendur og viðskiptavini þeirra . Fiskframleiðendur hafa metið fiskinn á svipaðan hátt með skynmati . Smáforritið gefur þeim möguleika til að meta fiskinn með meiri skilvirkni . Viðskiptavinir þeirra geta einnig notað smáforritið við gæðamat þegar þeir fá fiskinn og sent niðurstöðurnar til baka . Þannig fá báðir aðilar fljótari úrlausnir ef vandamál hafa komið upp t.d. í flutningi . Niðurstöður matsins og myndir er hægt að geyma í gagnagrunni . Smáforritið aðstoðar þig í nokkrum skrefum við að meta hversu ferskur fiskurinn er Smáforritið inniheldur leiðbeiningar við mat á gæðaþáttum eins og á augum , roði og tálknum fisksins og hægt að skoða myndir á meðan matið fer fram . Auðskiljanlegar niðurstöður Niðurstöður matsins sýna hversu ferskur fiskurinn er og í hve langan tíma hann ætti að haldast neysluhæfur . Niðurstöður eru sýndar á myndrænan hátt með línuritum . Auðvelt að geyma niðurstöður og finna þær Öll atriði úr hverju ferskleikamati eru geymdar í gagnagrunni og hægt er að bæta myndum við niðurstöðurnar . Auðvelt er að endurheimta niðurstöður úr hverju mati .